Diari Oficial de la Generalitat Valenciana


Sumari del DOGV 6074, del 07-08-2009 (2009/8935)

INSTRUCCIÓ 1/09, de la Direcció General d'Habitatge i Projectes Urbans de la Conselleria de Medi Ambient, Aigua, Urbanisme i Habitatge, interpretativa del Decret 107/1991, de 10 de juny, del Consell de la Generalitat Valenciana, com també del seu desenvolupament, mitjançant l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el llibre de control de qualitat en obres d'edificació d'habitatges.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8935


Data del document
:   16-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Instrucció

Correcció d'errades

Anàlisi jurídica

 Descriptors 

:   * reglamentació de la construcció
    * indústria de la construcció
    * legislació
    * política de l'habitatge
    * habitatge

INSTRUCCIÓ 1/09, de la Direcció General d'Habitatge i Projectes Urbans de la Conselleria de Medi Ambient, Aigua, Urbanisme i Habitatge, interpretativa del Decret 107/1991, de 10 de juny, del Consell de la Generalitat Valenciana, com també del seu desenvolupament, mitjançant l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el llibre de control de qualitat en obres d'edificació d'habitatges. [2009/8935]  
1. El Decret 107/1991, de 10 de juny estableix en l'article quart que, acabada l'obra, es considerarà justificat suficientment el control de qualitat si s'han realitzat com a mínim els assajos, controls i proves de servei determinats com a obligatoris en el llibre de control i s'han ressenyat en els impresos que hi ha a l'efecte. Així mateix, l'article sisé d'aquest decret determina que el promotor públic o privat té l'obligació de fer que es realitzen els assajos i les proves programades per la direcció facultativa i dirigides per aquesta.   
2. A la vista dels anteriors preceptes és clar que s'han de realitzar els assajos determinats com a obligatoris pel llibre de control, com també els programats per la direcció facultativa, i aquests assajos han de ser realitzats, si escau, per laboratoris acreditats per la Generalitat o altres administracions competents.  
3. L'Ordre de 6 de febrer de 2002, del conseller d'Obres Públiques, Urbanisme i Transports, per la qual s'aproven les disposicions reguladores de les àrees tècniques de l'acreditació de laboratoris d'assajos per al control de qualitat de l'edificació, estableix, entre altres, el grup d'àrees de proves de servei d'edificació (PS), grup constituït per les àrees tècniques següents:  
- Àrea de proves de servei de l'estanquitat de cobertes d'edificis (PSC)  
- Àrea de proves de servei d'estanquitat de façanes d'edificis (PSF)  
- Àrea de proves de servei de la xarxa interior d'aigua d'edificis (PSA)  
- Àrea de proves de servei de la xarxa interior de sanejament d'edificis (PSS)  
4. Cal fer notar que en el moment de l'aprovació de l'ordre esmentada els procediments operatius tenien caràcter experimental, la qualc cosa comporta sempre una dificultat afegida al procés d'acreditació. La veritat és que no es van dur a terme acreditacions en el moment oportú, en aquest grup d'àrees de servei, per la qual cosa no va haver-hi cas per a l'aplicació de l'esmentat article sisé.  
5. Actualment la situació del procediment ha sigut modificada per l'aprovació dels documents reconeguts DRC 05/08 (PSC); DRC 06/08 (PSF); DRC 07/08 (PSA) i DRC 08/08 (PSS), els quals es corresponen amb les àrees anteriorment enunciades.   
6. Pel fet que els laboratoris d'assaig han sol·licitat l'acreditació en les àrees indicades, de conformitat amb els esmentats documents reconeguts, i atés que s'ha resolt positivament l'acreditació de laboratoris d'assaig en nombre suficient, escau que, en aplicació de l'article sisé del Decret 107/1991, de 10 de juny, s'exigisca que els laboratoris acreditats realitzen les proves esmentades, i no es consideraran vàlides les realitzades sense el concurs d'aquests agents de l'edificació.  
7. Aquesta instrucció afecta totes les obres que encara no han realitzat les preceptives proves de servei segons l'obligació establida pel llibre de control o determinades per la direcció facultativa, ja que no es modifiquen les obligacions, sinó els mitjans de prova, que donen més seguretat i confiança per l'aplicació d'uns procediments de referència que representen una millora en la verificació de la qualitat dels edificis.  
8. Aquesta instrucció es dicta a l'empara del que estableix la disposició final primera de l'Ordre de 6 de febrer de 2002, del conseller d'Obres Públiques, Urbanisme i Transport.  
9. A continuació s'inclou, de manera indicativa, una taula de   
\* \* \* \* \*  
  
mostratge per a la realització de les proves de servei, segons el factor de risc dimensional que s'estableix en l'esmentat llibre de control, i que s'expressa en els termes dels corresponents documents reconeguts. Les expressions contingudes en la taula es defineixen en els documents de cada prova de servei, els quals han sigut reconeguts per la Generalitat amb els codis DRC 05/09, DRC 06/09, DRC 07/09 i DRC 08/09.  
Aquesta instrucció s'ha d'aplicar des de l'endemà de la publicació en el Diari Oficial de la Comunitat Valenciana.  
València, 16 de juliol de 2009.- La directora general d'Habitatge i Projectes Urbans: M. Jesús Rodríguez Ortiz.